Augustinas Klimavičius

Augustinas Klimavičius (g. 2001 m. balandžio 21 d.) – Lietuvos futbolininkas, puolėjas.

Karjera 
Iš Vilkaviškio kilęs puolėjas, futbolo pagrindus įgavo Marijampolėje. 2014 m. vasarą sužaidė trejas rungtynes dublerių lygoje atstovaudamas Sūduva-2 ekipai. Jaunių lygoje atstovavo „Sūduvos“ klubui.

2014 m. išvyko iš Lietuvos ir prisijungė prie Italijos „Genoa“ klubo. Savo įgūdžius tobulino „Spezia“. Genujos klubas skolino „Torino“ ir „Empoli“ ekipoms. „Empoli“ klube suvalkiečiui sekėsi geriausiai. 2021 m. sezone atstovavo U-19 komandai, kuri žaidė Italijos jaunimo čempionato aukščiausioje lygoje. Per 17 rungtynių pelnė 5 įvarčius. Sezono pabaigą praleido dėl traumos, tačiau „Empoli“ triumfavo čempionate.

FC Hegelmann 
2022 m. sausio 21 d. FC Hegelmann pranešė, kad sudarė sutartį su jaunimo rinktinės puolėju.

2022 m. kovo 11 d. debiutavo A lygoje rungtynėse prieš FK Jonava. Šiose rungtynėse pasižymėjo pelnydamas įvartį. FC Hegelmann nugalėjo jonaviškius rezultatu 4-1.

2022 m. birželio 15 d. rungtynėse prieš „Riterių“ klubą pasižymėjo pelnydamas du įvarčius. O Hegelmann nugalėjo varžovus rezultatu 3-0.

2022 m. liepos mėn. žaidėjui atlikta menisko operacija, o dėl traumos praleido dalį sezono. 

2022 m. lapkričio mėnesį žaidėjas vėl patyrė traumą. Gruodžio viduryje atlikta kryžminio kelio raiščio operacija.

Statistika 
 A lygos statistika

Spalvų reikšmės: 
 Ekipa žaidė A lygoje;
 Pirmos lygos ekipa;

Laimėjimai 
 su FC Hegelmann

 asmeniniai įvertinimai
 2022 m. birželio mėnesio geriausias jaunasis žaidėjas.

Rinktinės 
A. Klimavičius buvo kviečiamas į Lietuvos jaunimo rinktines. Atstovavo U-17 ir U-21 rinktinėms. 

2021 m. U-21 rinktinės gretose sužaidė 4 rungtynes.

2022 m. kovo 25 d. debiutavo nacionalinėje rinktinėje prieš San Marino rinktinę. Šiose rungtynėse pasižymėjo pelnydamas įvartį. Rezulutatas tapo 1:0 lietuvių naudai.

Šaltiniai

Nuorodos 
 alyga.lt svetainė
 SOCCERWAY
 FLASHSCORE
 Transfermarkt
 lietuvosfutbolas.lt
 Globalsportsarchive

Lietuvos futbolininkai